《雪晴复作 其二》
明代·朱诚泳

四匝阴云动浃旬，河山积玉几番新。吟馀瘦骨应怜我，寒到贫家亦恼人。

浮世悟来皆泡幻，化机流后即阳春。座中鹤氅清如许，缓步能消物外尘。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。